CELEX: 32021R1770
Language: bg
Date: 2021-10-05 00:00:00
Title: Регламент (ЕС) 2021/1770 на Комисията от 5 октомври 2021 година за забрана на риболова на гигантска червена скарида в географски подзони 9, 10 и 11 на GFCM от страна на кораби, плаващи под знамето на Италия и чиято обща дължина е по-голяма или равна на 12 m и по-малка от 18 m

8.10.2021   
               
               
                  BG
               
               
                  Официален вестник на Европейския съюз
               
               
                  L 356/27
               
            
         РЕГЛАМЕНТ (ЕС) 2021/1770 НА КОМИСИЯТА
         от 5 октомври 2021 година
         за забрана на риболова на гигантска червена скарида в географски подзони 9, 10 и 11 на GFCM от страна на кораби, плаващи под знамето на Италия и чиято обща дължина е по-голяма или равна на 12 m и по-малка от 18 m
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството (1), и по-специално член 36, параграф 2 от него,
         като има предвид, че:
         
                     (1)
                  
                  
                     С Регламент (ЕС) 2021/90 на Съвета (2) се определят възможностите за риболов за 2021 г.
                  
               
                     (2)
                  
                  
                     Според информацията, получена от Комисията, максимално допустимото риболовно усилие за 2021 г., свързано с гигантската червена скарида в географски подзони 9, 10 и 11 на Генералната комисия по рибарство за Средиземно море (GFCM) и приложимо за корабите, които плават под знамето на Италия или са регистрирани в тази държава и чиято обща дължина е по-голяма или равна на 12 m и по-малка от 18 m, се счита за достигнато.
                  
               
                     (3)
                  
                  
                     Поради това е необходимо да се забранят определени риболовни дейности за посочената група запаси,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изчерпване на риболовното усилие
            Посоченото в приложението максимално допустимо риболовно усилие, разпределено на Италия за групата запаси от гигантска червена скарида в географски подзони 9, 10 и 11 на GFCM за 2021 г., се счита за достигнато от датата, посочена в същото приложение.
         
         
            Член 2
            Забрани
            Считано от указаната в приложението дата се забраняват риболовните дейности за посочената в член 1 група запаси, извършвани от кораби, които плават под знамето на Италия или са регистрирани в тази държава и чиято обща дължина е по-голяма или равна на 12 m и по-малка от 18 m. По-специално се забраняват задържането на борда, преместването, трансбордирането и разтоварването на риба от този запас, уловена от горепосочените кораби след посочената дата.
         
         
            Член 3
            Влизане в сила
            Настоящият регламент влиза в сила в деня след публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 октомври 2021 година.
            
               
                  За Комисията,
               
               
                  от името на председателя,
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 343, 22.12.2009 г., стр. 1.
         
            (2)  Регламент (ЕС) 2021/90 на Съвета от 28 януари 2021 г. за определяне за 2021 година на възможностите за риболов на някои рибни запаси и групи рибни запаси, приложими в Средиземно море и Черно море (ОВ L 31, 29.1.2021 г., стр. 1).
      
      
         
            ПРИЛОЖЕНИЕ
            
                        №
                     
                     
                        15/TQ90
                     
                  
                        Държава членка
                     
                     
                        Италия
                     
                  
                        Код на групата за целите на риболовното усилие
                     
                     
                        EFF2/MED2_TR2
                     
                  
                        Група запаси
                     
                     
                        Гигантска червена скарида в географски подзони 9, 10 и 11
                     
                  
                        Обща дължина на засегнатите кораби
                     
                     
                        ≥ 12 m и < 18 m
                     
                  
                        Дата на въвеждане на забраната
                     
                     
                        15.8.2021 г.